Titanic-wrak verdwyn dalk teen 2030Die Titanic Die wrak van die Titanic, 3 800 m onder die Noord-Atlantiese Oseaan, kan moontlik heeltemal weggevreet wees teen 2030. Die luukse Titanic-skip het in 1912 gesink toe dit ŉ ysberg getref het. Die skip is goed bewaar danksy die diepte onder die see waar dit tot stilstand gekom het, totdat dit uiteindelik in 1985 gevind is. Nou, 30 jaar ná die skip se wrak gevind is, is wetenskaplikes besorg dat die skip nie meer baie tyd oorhet nie. Die tempo van agteruitgang is al hoe stadiger, maar proteobakterie is in 2010 in die roes op die skip gevind. Wetenskaplikes noem die nuwe bakterie “Halomonas titanicae”, en dit kan die einde van die wrak beteken. Na beraming sal die bakterie die skip teen 2030 ten volle erodeer. ŉ Seldsame sleutel wat een van die kaste oopgesluit het waarin lewensreddersbaadjies geberg is, is in Oktober op ŉ veiling verkoop vir £85 000 (meer as R1,4 miljoen). Dit was een van die meer as 250 items van die skip wat in Devizes in Wiltshire onder die hamer gekom het. Bron: Sun, Geek.com